open-index/open-wikipedia-markdown huggingface dataset:
হিমুর আছে জল

**হিমুর আছে জল** নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম একটি উপন্যাস। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমুর আছে জল ২২তম।

হিমুর আছে জল উপন্যাসটি ২০১০ সালে অন্যদিন হতে প্রকাশিত **ঈদ সংখ্যা- ২০১০** এ প্রকাশিত হয়। 

## চরিত্রসমূহ
* **[[হিমু]]** 
* তৃষ্ণা
* সাব ইন্সপেক্টর জাকির হোসেন
* পীর হাবিব কুতুবি
* শাকুর
* সারেঙ খালেক
* হাবলু মিয়া
* রুস্তম
* আতর মিয়া
* ডক্টর জিল্লুর খান
* রশীদ খান
* কাদের
* সীমা
* আনসার বাহিনী প্রধান আব্দুল খালেক
* তালেব মুনশি
*

## কাহিনীসংক্ষেপ
## আরও দেখুন
* হুমায়ূন আহমেদ
* হুমায়ূন আহমেদের সৃষ্টিকর্ম
## বহিঃসংযোগ
*গুডরিড্স এ হিমুর আছে জল
## তথ্যসূত্র

বিষয়শ্রেণী:২০১০-এ প্রকাশিত
বিষয়শ্রেণী:২০১১-এর বই
বিষয়শ্রেণী:হুমায়ূন আহমেদের উপন্যাস
বিষয়শ্রেণী:২১শ শতাব্দীর উপন্যাস‎
বিষয়শ্রেণী:বাংলা ভাষার উপন্যাস
বিষয়শ্রেণী:২০১০-এর বাংলাদেশী উপন্যাস
বিষয়শ্রেণী:বাংলা ভাষার বাংলাদেশী উপন্যাস
বিষয়শ্রেণী:অন্যপ্রকাশের বই
বিষয়শ্রেণী:হিমু সংক্রান্ত উপন্যাস
হিমুর নীল জোছনা

**হিমুর নীল জোছনা** নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম একটি উপন্যাস। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমুর নীল জোছনা ২০তম।

হিমুর নীল জোছনা বইটি ফেব্রুয়ারি ২০১০ সালের বইমেলায় অন্যপ্রকাশ থেকে বইটি বের হয়। 

## উৎসর্গ
লেখক বইটির উৎসর্গপত্রে লিখেনঃ
 

## চরিত্রসমূহ

***[[হিমু]]**
* ছামাদ মিয়া
* মাজেদা খালা
* খালু সাহেব
* হামিদা
* ড্রাইভার মজিদ
* ওসি নাজমুল হুদা
* আফতাব
* কেয়া
* খেয়া
* আব্দুল গফুর
* সাংবাদিক ফজলু
* ফারুক
* ময়না
* মিস রিনকি
* কংকন
* সুমনা
* কিসলু
* রূপা

## কাহিনীসংক্ষেপ
## আরও দেখুন
* হুমায়ূন আহমেদ
* হুমায়ূন আহমেদের সৃষ্টিকর্ম
## বহিঃসংযোগ
*গুডরিড্স এ হিমুর নীল জোছনা
## তথ্যসূত্র

বিষয়শ্রেণী:২০১০-এর বই
বিষয়শ্রেণী:হুমায়ূন আহমেদের উপন্যাস
বিষয়শ্রেণী:২১শ শতাব্দীর উপন্যাস‎
বিষয়শ্রেণী:বাংলা ভাষার উপন্যাস
বিষয়শ্রেণী:২০১০-এর বাংলাদেশী উপন্যাস
বিষয়শ্রেণী:বাংলা ভাষার বাংলাদেশী উপন্যাস
বিষয়শ্রেণী:অন্যপ্রকাশের বই
বিষয়শ্রেণী:হিমু সংক্রান্ত উপন্যাস
বাংলা টকিজ

**বাংলা টকিজ** বাংলা ভাষার সঙ্গীতভিত্তিক টিভি চ্যানেল যেটি ২০১৮ সালে যাত্রা শুরু করে। চ্যানেলটি বাংলা চলচ্চিত্রের গান সম্প্রচার করে থাকে।

## তথ্যসূত্র

বিষয়শ্রেণী:কলকাতার গণমাধ্যম
বিষয়শ্রেণী:পশ্চিমবঙ্গের গণমাধ্যম
বিষয়শ্রেণী:ভারতের গণমাধ্যম
বিষয়শ্রেণী:বাংলা সঙ্গীত চ্যানেল
বিষয়শ্রেণী:বাংলা ভাষার টেলিভিশন চ্যানেল
বিষয়শ্রেণী:ভারতে বাংলা ভাষার টেলিভিশন চ্যানেল
বিষয়শ্রেণী:২০১৮-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:কলকাতার টেলিভিশন স্টেশন
২০১৯ আফগানিস্তান ক্রিকেট দলের আয়ারল্যান্ড সফর

আফগানিস্তান ক্রিকেট দল দুইটি একদিনের আন্তর্জাতিক খেলার জন্য আয়ারল্যান্ড সফর করে, যা মে ২০১৯-এ অনুষ্ঠিত হয়। 

## দলীয় সদস্য

## ওডিআই সিরিজ
### ১ম ওডিআই

### ২য় ওডিআই

## তথ্যসূত্র

## বহিঃসংযোগ

বিষয়শ্রেণী:২০১৯-এ আইরিশ ক্রিকেট
বিষয়শ্রেণী:২০১৯-এ আফগান ক্রিকেট
বিষয়শ্রেণী:২০১৯-এ আন্তর্জাতিক ক্রিকেট প্রতিযোগিতা
বিষয়শ্রেণী:আফগানিস্তান ক্রিকেট দলের আয়রল্যান্ড সফর
২০১৯ জিম্বাবুয়ে ক্রিকেট দলের আয়ারল্যান্ড সফর

জিম্বাবুয়ে ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য আয়ারল্যান্ড সফর করে, যা জুলাই ২০১৯-এ অনুষ্ঠিত হয়।

## দলীয় সদস্য

## সফরের খেলা
### ৫০-ওভার ম্যাচ: আয়ারল্যান্ড এ ব জিম্বাবুয়ে

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## তথ্যসূত্র

## বহিঃসংযোগ

বিষয়শ্রেণী:২০১৯-এ জিম্বাবুয়ের ক্রিকেট
বিষয়শ্রেণী:২০১৯-এ আইরিশ ক্রিকেট
বিষয়শ্রেণী:২০১৯-এ আন্তর্জাতিক ক্রিকেট প্রতিযোগিতা
বিষয়শ্রেণী:জিম্বাবুয়ে ক্রিকেট দলের আয়ারল্যান্ড সফর
২০১৯ জিম্বাবুয়ে ক্রিকেট দলের নেদারল্যান্ডস সফর

জিম্বাবুয়ে ক্রিকেট দল দুইটি একদিনের আন্তর্জাতিক এবং দুইটি টি২০ আন্তর্জাতিক খেলার জন্য নেদারল্যান্ডস সফর করে, যা জুন, ২০১৯-এ অনুষ্ঠিত হয়।

## দলীয় সদস্য

## ওডিআই সিরিজ
### ১ম ওডিআই

### ২য় ওডিআই

## টি২০ আই সিরিজ
### ১ম টি২০আই

### ২য় টি২০আই

## তথ্যসূত্র

## বহিঃসংযোগ

বিষয়শ্রেণী:২০১৯-এ ওলন্দাজ ক্রিকেট
বিষয়শ্রেণী:২০১৯-এ জিম্বাবুয়ের ক্রিকেট
বিষয়শ্রেণী:২০১৯-এ আন্তর্জাতিক ক্রিকেট প্রতিযোগিতা
বিষয়শ্রেণী:নেদারল্যান্ডসে আন্তর্জাতিক ক্রিকেট সফর
ডিকোডার

থাম্ব|ডিক্রিপ্টর একটি ৩ টু ৮ ডিকোডার স্কিমের একটি উদাহরণ

**ডিকোডার** ডিজিটাল লজিক সার্কিটের n সংখ্যক ইনপুট থেকে সর্বাধিক 2n টি আউটপুট লাইন পাওয়া যায়। যে কোনো একটি আউটপুট লাইনের মান 1 হলে বাকি সব কয়টি আউটপুট লাইনের মান 0 হবে। কখন কোনো আউটপুট লাইনের মান 1 হবে তা নির্ভর করে ইনপুটগুলোর মানের উপর।

## ব্যবহারের ক্ষেত্র
কম্পিউটার বা অন্যান্য ডিজিটাল ডিভাইসের আউটপুট ইউনিটে যুক্ত থাকে। কম্পিউটারের কন্ট্রোল ইউনিটে বিভিন্ন নির্দেশ, মেমোরি অ্যাড্রেস, কাউন্টার এর বাইনারি সংখ্যা ডিকোড করার জন্য ডিকোডার ব্যবহৃত হয়। এছাড়াও বিভিন্ন প্রকারের ডিসপ্লে(Display) ইউনিট যেমন— মনিটরের ভিডিও এবং আউটপুট ডিভাইসসমূহেও ডিকোডার ব্যবহৃত হয়। 
#### ডিকোডার যেভাবে কাজ করে
* বিভিন্ন কোড ভাষায় লিখিত সংখ্যাকে ডেসিমাল(দশমিক) সংখ্যায় রূপান্তর করে। 
* জটিল কোডকে সহজ কোডে রূপান্তর করে। 
* ডিকোডারের সাহায্যে বাইনারি সংখ্যাকে সমতুল্য ডেসিমাল(দশমিক) সংখ্যায় রূপান্তর করে। 
* ASCII ও EBCDIC কোডকে আলফানিউমেরিক(Alphanumeric) কোডে রূপান্তর করে।

## ডিকোডারের ধরণ
কয়েক প্রকারের ডিকোডার— 
* 2 To 4 (বাইনারি) 
* 3 To 8 (বাইনারি থেকে অকটাল) 
* 4 To 16 (বাইনারি থেকে হেক্সাডেসিমাল)

## আরও দেখুন
* এনকোডার

## তথ্যসূত্র

## বহিঃসংযোগ
# http://www.edupointbd.com/encoder-and-decoder/ 
# https://web.archive.org/web/20140910214628/https://www.teachers.gov.bd/content/%E0%A6%A1%E0%A6%BF%E0%A6%95%E0%A7%8B%E0%A6%A1%E0%A6%BE%E0%A6%B0-%E0%A6%8F%E0%A6%95%E0%A6%BE%E0%A6%A6%E0%A6%B6-%E0%A6%A6%E0%A7%8D%E0%A6%AC%E0%A6%BE%E0%A6%A6%E0%A6%B6-%E0%A6%86%E0%A6%87%E0%A6%B8%E0%A6%BF%E0%A6%9F%E0%A6%BF

বিষয়শ্রেণী:ডিজিটাল বর্তনী
সিসারো মোরায়েস

থাম্ব|সিসারো মোরায়েস
**সিসারো মোরায়েস** (, ১৩ নভেম্বর ১৯৮২) একজন ব্রাজিলীয় ত্রিমাত্রিক নকশাকার, যিনি ফরেনসিক ক্ষেত্রে মুখের পুনর্গঠন করা এবং মানুষ ও পশুর কৃত্রিম অঙ্গের নকশা তৈরী ও মডেলিং এর বিশেষজ্ঞ। 

অসংখ্য ধার্মিক এবং ঐতিহাসিক ব্যক্তিত্ব যেমন সেন্ট অ্যান্থনি পাডুয়া, সেন্ট ভ্যালেনটাইন, লর্ড অফ সিপন -এর মুখমন্ডলের পুনর্গঠন এবং “যীশু খ্রীষ্টের” নকশা তৈরীর কৃতিত্ব তার। 

পশুচিকিত্সা ক্ষেত্রে তিনি ডিজিটাল পদ্ধতিতে বহু জন্তু যেমন কুকুর, হাঁস, দীর্ঘচঁচু পাখী, মার্কিন কাকাতুয়া, কচ্ছপের কৃত্রিম অঙ্গের নকশা ও মডেল তৈরী করেছেন। 

## তথ্যসূত্র

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রাজিলীয় নকশাকার
বিষয়শ্রেণী:ফরেনসিক শিল্পী
দিলদার হোসেন সেলিম

**দিলদার হোসেন সেলিম** (১৩ নভেম্বর ১৯৫০–৫ মে ২০২১) বাংলাদেশ জাতীয়তাবাদী দলের একজন রাজনীতিবিদ  যিনি সিলেট-৪ আসনের সংসদ সদস্য ছিলেন।

## প্রাথমিক জীবন
দিলদার হোসেন সেলিম ১৩ নভেম্বর ১৯৫০ সালে সিলেট জেলার গোয়াইনঘাট উপজেলার রাধানগর গ্রামে জন্মগ্রহণ করেন। তার পিতা ইদ্রিস আলী চৌধুরী চিকিৎসক ছিলেন ও মা আখলাকুন নেছা গৃহিণী। সেলিমের দাদার বাড়ি বিশ্বনাথ কামিল নগর দেওকলস ইউনিয়নে। তার বাবা ব্রিটিশ সরকারের চাকরিসূত্রে জাফলং চা বাগানের হাসপাতালে কর্মজীবন শুরু করে রাধানগরে স্থায়ীভাবে বসবাস শুরু করেন।

তার স্ত্রী জেবুন্নাহার সেলিম একজন আইনজীবী। তিনি দুই মেয়ে, এক ছেলের জনক। ছেলেমেয়রা আমেরিকা প্রবাসী। স্ত্রীসহ তিনি সিলেটের লামাবাজার এলাকায় থাকতেন।

## রাজনৈতিক জীবন
সেলিম রাজনৈতিক জীবনের শুরুতে বাম রাজনীতিতে যুক্ত ছিলেন। বাংলাদেশ জাতীয়তাবাদী দলের তিনি কেন্দ্রীয় সহসাংগঠনিক সম্পাদক ছিলেন। তিনি ২০০১ সালে অষ্টম জাতীয় সংসদের নির্বাচনে সিলেট-৪ থেকে বাংলাদেশ জাতীয়তাবাদী দলের প্রার্থী হিসাবে নির্বাচিত হন। ২০০৮ ও ২০১৮ সালের নির্বাচনেও বিএনপি থেকে অংশগ্রহণ করে পরাজিত হন। ২০১৪ সালের নির্বাচনে দলীয় সিদ্ধান্তে অংশগ্রহণ করেন নাই।

গোয়াইনঘাট উপজেলা পরিষদের চেয়াম্যান হিসেবে তিনি প্রথম জনপ্রতিনিধি নির্বাচিত হয়েছিলেন।

এমসি কলেজ ছাত্র সংসদের তিনি প্রথমে জিএস ও পরে ভিপি ছিলেন। তিনি সিলেট জেলা ক্রীড়া সংস্থার সাধারণ সম্পাদক হিসেবেও দায়িত্ব পালন করেন।

## মৃত্যু
দিলদার হোসেন সেলিম ৫ মে ২০২১ সাল, বুধবার, রাত পৌনে ১০টায় সিলেট মাউন্ট এডোরা হসপিটালে চিকিৎসাধীন অবস্থায় মৃত্যুবরণ করেন।

## তথ্যসূত্র

বিষয়শ্রেণী:১৯৫০-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:মুরারিচাঁদ কলেজের প্রাক্তন শিক্ষার্থী
বিষয়শ্রেণী:সিলেট জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:অষ্টম জাতীয় সংসদ সদস্য
বাংলাদেশ প্রেস কাউন্সিল

**বাংলাদেশ প্রেস কাউন্সিল** (সংক্ষেপে: বিপিই) হলো বাংলাদেশের একটি আধা-বিচারবিভাগীয় সংস্থা, যা বাংলাদেশ প্রেস কাউন্সিল আইন, ১৯৭৪ এর অধীনে প্রতিষ্ঠিত। এর প্রধান উদ্দেশ্য হলো সংবাদপত্রের স্বাধীনতা রক্ষা এবং সংবাদপত্র ও সংবাদ সংস্থার মানোন্নয়ন ও মান সংরক্ষণ করা। এর সদর দপ্তর ঢাকায় অবস্থিত এবং এটি তথ্য ও সম্প্রচার মন্ত্রণালয়-এর অধীনস্থ একটি প্রতিষ্ঠান।

## ইতিহাস
**বাংলাদেশ প্রেস কাউন্সিল আইন** ১৯৭৪ সালে প্রণীত হলেও, সংস্থাটি আনুষ্ঠানিকভাবে ১৯৭৯ সালের ১৮ আগস্ট প্রতিষ্ঠিত হয়।

সংবাদপত্র ও সংবাদ সংস্থার মান বজায় রাখা ও সংশোধন, সংবাদপত্রের স্বাধীনতা সংরক্ষণ ও সুরক্ষা এবং সাংবাদিকতার উচ্চ পেশাগত মানদণ্ড অনুসারে আচরণবিধি তৈরি করাই ছিল এই সংস্থা প্রতিষ্ঠার মূল লক্ষ্য।

প্রেস কাউন্সিলের গেজেট প্রকাশের দিনটিকে স্মরণ করে প্রতি বছর ১৪ ফেব্রুয়ারি 'বাংলাদেশ প্রেস কাউন্সিল দিবস' হিসেবে পালন করা হয়।

* আইন সংশোধন উদ্যোগ: ২০১৬ সালে বাংলাদেশ আইন কমিশন সুপারিশ করেছিল যে প্রেস কাউন্সিলকে সাময়িকভাবে কোনো সংবাদপত্র বন্ধ করার ক্ষমতা দেওয়া হবে। এছাড়া, বর্তমানে ১৯৭৪ সালের এই আইনটিকে যুগোপযোগী করার জন্য সরকার সংশোধনের উদ্যোগ নিয়েছে।

## কার্যাবলি
বাংলাদেশ প্রেস কাউন্সিলের প্রধান কার্যাবলীগুলোর মধ্যে রয়েছে:
* সংবাদপত্র ও সংবাদ সংস্থার স্বাধীনতা বজায় রাখতে সহায়তা করা।
* উচ্চ পেশাগত মানদণ্ড অনুসারে সংবাদপত্র, সংবাদ সংস্থা এবং সাংবাদিকদের জন্য একটি আচরণবিধি তৈরি করা।
* সাংবাদিকতা পেশায় নিয়োজিতদের মধ্যে দায়িত্ববোধ এবং জনসেবার অনুভূতি বৃদ্ধি করা।
* সংবাদপত্র ও সংবাদ সংস্থার বিরুদ্ধে দায়েরকৃত মামলার বিচারিক নিষ্পত্তি করা।
* সাংবাদিকদের জন্য প্রশিক্ষণ ও শিক্ষামূলক সুবিধা প্রদান করা।

## চেয়ারম্যান
বাংলাদেশ প্রেস কাউন্সিলের চেয়ারম্যানের পদটি একজন বিচারপতি দ্বারা অলঙ্কৃত হয়। এর বর্তমান চেয়ারম্যান হলেন বিচারপতি এ কে এম আব্দুল হাকিম, যিনি ২০২৪ সালের ডিসেম্বরে এই পদে যোগদান করেন।

## আরও দেখুন
* বাংলাদেশ ফিল্ম আর্কাইভ
* বাংলাদেশ প্রেস ইনস্টিটিউট
* জাতীয় গণমাধ্যম ইনস্টিটিউট
* তথ্য ও সম্প্রচার মন্ত্রণালয়

## তথ্যসূত্র

## বহিঃসংযোগ
* অফিসিয়াল ওয়েবসাইট  -বাংলাদেশ প্রেস কাউন্সিল

বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৭৯-এ বাংলাদেশে প্রতিষ্ঠিত
বিষয়শ্রেণী:১৯৭৯-এ প্রতিষ্ঠিত সরকারি সংস্থা
বাঘিনী

**বাঘিনী** ভারতীয় বাংলা চলচ্চিত্র যেটি বানানো হয়েছে পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের জীবনীর উপর ভিত্তি করে। চলচ্চিত্রটি ২০১৯ সালের ২৪ মে মুক্তি পেয়েছে।

## শ্রেষ্ঠাংশে
* রুমা চক্রবর্তী - ইন্দিরা ব্যানার্জি
* ফাল্গুনি চ্যাটার্জি
* প্রদীপ ধর
* পার্থ চক্রবর্তী 
* শুভময় চ্যাটার্জি
* সুব্রত গুহ রায়
* রাহুল চক্রবর্তী
* অঞ্জন পাল
* অনন্যা গুহ

## নির্মাণ
২০১৬ সালে নেহাল দত্ত মমতা বন্দোপাধ্যায়ের জীবনী অবলম্বনে চলচ্চিত্র নির্মাণের ঘোষণা দেন। তিনি আরো ঘোষণা করেন, চলচ্চিত্রটির প্রধান চরিত্রে অভিনয় করবেন রুমা চক্রবর্তী এবং তার চরিত্রের নাম হবে ইন্দিরা ব্যানার্জি। চলচ্চিত্র নির্মাণ শেষ হবার পর ২০১৯ সালের ১৩ এপ্রিল চলচ্চিত্রটির ট্রেইলার ইউটিউবে মুক্তি পায়।

## তথ্যসূত্র

বিষয়শ্রেণী:ভারতীয় চলচ্চিত্র
বিষয়শ্রেণী:মমতা বন্দ্যোপাধ্যায়
বিষয়শ্রেণী:ভারতীয় জীবনীসংক্রান্ত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বাংলাদেশ জাতীয় গ্রন্থাগার

**বাংলাদেশ জাতীয় গ্রন্থাগার** বাংলাদেশের গ্রন্থাগার ব্যবস্থার শীর্ষ প্রতিষ্ঠান। এটি ঢাকার আগারগাঁও-এ অবস্থিত। দেশটির সকল প্রকাশনা সংগ্রহ ও সংরক্ষণ করা এবং সেগুলির যথাযথ ব্যবস্থাপনা এবং গবেষক ও পাঠকদের কাছে সেগুলি প্রাপ্তিসাধ্য করে তোলা হচ্ছে এর কাজ। এটি ১৯৭৩ সালে প্রতিষ্ঠিত হয়। এটি সর্ব-সাধারণে জন্য উন্মুক্ত থাকে। এটি জাতীয় গ্রন্থাগার ভবনে অবস্থিত। এটি আরকাইভস ও গ্রন্থাগার অধিদপ্তরের আওতাভুক্ত।

## ইতিহাস

১৯৪৭ সালে ভারত ভাগের পর পাকিস্তান সরকার ১৯৬২ সালে করাচীতে পাকিস্তান জাতীয় গ্রন্থাগার প্রতিষ্ঠা করে এবং ১৯৬৭ সালে ঢাকায় পাকিস্তান জাতীয় গ্রন্থাগারের প্রাদেশিক শাখা প্রতিষ্ঠা করে। বাংলাদেশের স্বাধীনতা যুদ্ধের পর, একটি নতুন জাতির জন্য একটি জাতীয় গ্রন্থাগার অপরিহার্য হয়ে পড়ে। প্রয়োজনীয়তা ও গুরুত্ব বিবেচনা করে সরকার ঢাকায় জাতীয় গ্রন্থাগার প্রতিষ্ঠার সিদ্ধান্ত নেয়। ১৯৭৪ সালের ৩ জানুয়ারি সরকার জাতীয় আরকাইভস ও জাতীয় গ্রন্থাগারের জন্য শেরেবাংলা নগরে ২ একর করে মোট ৪ একর জমি বরাদ্দ করে। প্রথম পাঁচশালা পরিকল্পনার আওতায় জাতীয় আরকাইভস ও জাতীয় গ্রন্থাগারের স্থায়ী ভবন নির্মাণের জন্য সরকারের নিকট প্রকল্প প্রস্তাব দাখিল করা হয়। গ্রন্থাগার প্রতিষ্ঠার শুরুর দিকে পূর্বের ঢাকার প্রাদেশিক শাখাটি থেকে বই, জনশক্তি, সম্পদ এবং উপকরণ নিয়ে কাজ শুরু করা হয়। ১৯৮৫ সালে বাংলাদেশ জাতীয় গ্রন্থাগার আগারগাঁওতে নিজস্ব ভবনে কার্যক্রম শুরু করে।

জাতীয় আর্কাইভসহ  জাতীয় গ্রন্থাগারকে আরকাইভস ও গ্রন্থাগার অধিদপ্তরের অধীনে দেয়া হয়। অধিদপ্তরটি পরিচালিত হয় সাংস্কৃতিক বিষয়ক মন্ত্রণালয়ের অধীনে।

সরকার  পাঁচ বছরের পরিকল্পনা অনুযায়ী ১৯৭৮ সালে গ্রন্থাগারে শীতাতাপ নিয়ন্ত্রণ লাগানো হয়। ২০০৮ সালে গ্রন্থাগারটি এক মাসের জন্য বিদ্যুৎ বিহীন ছিল কারণ ঢাকা ইলেকট্রিকাল সাপ্লাই কোম্পানি ও গণপূর্ত অধিদপ্তর এটি ঠিক করতে অস্বীকার করেছিল। এছাড়া অনলাইন ক্যাটালগ না থাকার কারণে গ্রন্থাগারটি সমালোচিত হয়।

বর্তমানে জাতীয় গ্রন্থাগারের অধীনে জেলা, উপজেলা পর্যায়ে ৭০টি সরকারী গ্রন্থাগার রয়েছে।

## তথ্যসূত্র

 

বিষয়শ্রেণী:জাতীয় গ্রন্থাগার
বিষয়শ্রেণী:১৯৭৩-এ বাংলাদেশে প্রতিষ্ঠিত
বিষয়শ্রেণী:বাংলাদেশের গ্রন্থাগার
বিষয়শ্রেণী:১৯৭৩-এ প্রতিষ্ঠিত গ্রন্থাগার
বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৭৩-এ প্রতিষ্ঠিত সরকারি সংস্থা
ইকবাল খন্দকার

**ইকবাল খন্দকার** কথাসাহিত্যিক, টিভি উপস্থাপক,গীতিকার ও নাট্যকার, টিভি স্ক্রিপ্ট লেখক। তবে তিনি কথাসাহিত্যিক ও উপস্থাপক হিসেবে বেশি পরিচিত। ২০১৯ সাল পর্যন্ত তার লেখা প্রকাশিত বইয়ের সংখ্যা ৭৩টি।

## শৈশব ও পড়ালেখা
ইকবাল খন্দকারের জন্ম ১৯৮৩ খ্রিষ্টাব্দের ১১ জানুয়ারি নরসিংদী জেলার বেলাবো উপজেলা ভাবলা গ্রামে। তার বাবার নাম মো. শামসুদ্দীন খন্দকার, মায়ের নাম আমিনা খাতুন। চার বোন দুই ভাইয়ের মধ্যে ইকবাল খন্দকার সবার ছোট। তার শিক্ষাজীবনের শুরু ভাবলা সরকারি প্রাথমিক বিদ্যালয়ে। পরবর্তীতে তিনি অনার্স-মাস্টার্স সম্পন্ন করেন ঢাকা বিশ্ববিদ্যালয় থেকে। 

## কর্মজীবন
ইকবাল খন্দকার যখন ঢাকা বিশ্ববিদ্যালয় এ অনার্স দ্বিতীয় বর্ষের ছাত্র, তখনই সিদ্ধান্ত নেন লেখালেখির বাইরে কিছু করবেন না। অর্থাৎ লেখকজীবনই হবে তার কর্মজীবন। সেসময় তিনি পেশাদার লেখক হিসেবে লিখতে শুরু করেন দেশের প্রায় সবকটি জাতীয় দৈনিক- এ। পাশাপাশি লিখতে শুরু করেন টিভি অনুষ্ঠানের স্ক্রিপ্ট। সর্বপ্রথম তিনি স্ক্রিপ্ট লেখেন বেসরকারি টিভি চ্যানেল এনটিভি এর ‘বিভ্রাট’ অনুষ্ঠানের জন্য। আর জাতীয় দৈনিক- এ ছাপা হওয়া তার প্রথম লেখার শিরোনাম ‘চামচা’। ১৯৯৯ সালে যেটি ছাপা হয় দৈনিক ইনকিলাব - এর ‘উপহার’ নামক পাতায়। ইকবাল খন্দকারের কর্মজীবনকে সমৃদ্ধ করেছে তার লেখা বই আর উপস্থাপিত টিভি অনুষ্ঠানগুলো। তার প্রথম বইয়ের নাম ‘ভুলে যেও আমায়’। যেটি প্রকাশিত হয় ২০০১ সালে। আর উপস্থাপিত প্রথম টিভি অনুষ্ঠান ‘বেআক্কেলের আড্ডা’। ২০১২ সালে যেটি প্রচারিত হয় একুশে টিভি ঈদুল ফিতর এর বিশেষ অনুষ্ঠানমালায়।

## প্রকাশিত বইসমূহ
ইকবাল খন্দকার সব বয়সের পাঠকের জন্যই লিখে থাকেন। লিখে থাকেন বিচিত্র সব বিষয় নিয়ে। যেমন থ্রিলার, গোয়েন্দা, ভৌতিক, রম্য, রহস্য, মুক্তিযুদ্ধ ইত্যাদি। ২০১৯ সাল পর্যন্ত তার লেখা প্রকাশিত বইয়ের সংখ্যা ৭৩টি।

**শিশুতোষ গল্প ও ছড়ার বই**

**কিশোরোপযোগী গল্পের বই**

**রম্য বই**

**ভৌতিক বই**

**গোয়েন্দা/রহস্য/থ্রিলার**

**বড়দের উপযোগী গল্পের বই**

**উপন্যাস**

**মুক্তিযুদ্ধের উপন্যাস**

**সমগ্র**

প্রথম ৫ উপন্যাস (প্রকাশক : মেধা পাবলিকেশন্স, প্রকাশকাল : ২০১৭)
বইটি সম্পর্কে : ‘প্রথম ৫ উপন্যাস’ বইটিতে রয়েছে ইকবাল খন্দকারের লেখকজীবনের প্রথমদিকে প্রকাশিত (বড়দের উপযোগী) পাঁচটি উপন্যাস। উপন্যাসগুলো হলো ভুলে যেও আমায়, এ হৃদয় চায় তোমাকে, নিঃশব্দ নির্বাসন, তরুণী তখন ঘরে একা এবং কুমারীর নিষিদ্ধ স্পর্শ।

## উপস্থাপনা
ইকবাল খন্দকার টেলিভিশনে উপস্থাপনা শুরু করেন ২০১২ সালে। তার উপস্থাপনায় সরকারি ও বেসরকারি টিভি চ্যানেলে প্রচারিত উল্লেখযোগ্য কিছু অনুষ্ঠান হলো

## গান

ইকবাল খন্দকারের লেখা প্রকাশিত গানের সংখ্যা প্রায় অর্ধশত। এগুলোর মধ্যে উল্লেখযোগ্য কিছু গান হলো।

উল্লেখ্য, পপ সম্রাট আজম খান এর মৃত্যুর পর তাকে নিয়ে মিডিয়ায় সর্বপ্রথম যে গানটি প্রচার হয়, সেটি ইকবাল খন্দকারের লেখা। শিল্পী ছিলেন সুজন আরিফ ও তানজিনা রুমা। আর প্রচার হয়েছিল এটিএন বাংলা ‘স্মাইল শো’ অনুষ্ঠানে।

## নাটক

ইকবাল খন্দকারের লেখা দর্শকনন্দিত কিছু একক ও ধারাবাহিক নাটক হলো

* কদম চোরা
* বিয়ে করবো স্পন্সর চাই
* রোজাদার
ইত্যাদি। 

## টিভি অনুষ্ঠানের স্ক্রিপ্ট
ইকবাল খন্দকারের লেখা স্ক্রিপ্টে প্রচারিত হয়েছে বেশ কিছু টিভি-অনুষ্ঠান। যেমন

ইত্যাদি।

## মডেল

ইকবাল খন্দকার সম্প্রতি মডেলিং শুরু করেছেন। ২০১৯ সালের শুরুর দিকে তিনি মডেল ও ব্র্যান্ড অ্যাম্বাসাডর হন ‘মার্ভেলাস’ নামক একটি পোশাক-প্রতিষ্ঠানের।

## তথ্যসূত্র

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী অ-কল্পকাহিনী লেখক
বিষয়শ্রেণী:বাংলাদেশী গীতিকার
বিষয়শ্রেণী:বাংলাদেশী নাট্যকার
বিষয়শ্রেণী:বাংলাদেশী টেলিভিশন উপস্থাপক
বাংলাদেশ শর্ট ফিল্ম ফোরাম

**বাংলাদেশ শর্ট ফিল্ম ফোরাম** (**বিএসএফএফ**) বাংলাদেশি চলচ্চিত্র নির্মাতাদের সংগঠন। এটি ২৪ আগস্ট ১৯৮৬ সালে যাত্রা শুরু করে। এটি প্রতিষ্ঠিত হয়েছিল বাংলা চলচ্চিত্রাঙ্গনকে সমৃদ্ধ করার জন্য। সংগঠনটি এমন সময়ে প্রতিষ্ঠিত হয়েছিল, যখন বাংলাদেশি চলচ্চিত্র জগতে মসলাদার চলচ্চিত্রের রাজত্ব চলছিল। তখন, আর্ট ফিল্ম জনরার চলচ্চিত্রের করুণ অবস্থা চলছিল।

এই সংগঠনটির সাথে জড়িত থাকা উল্লেখযোগ্য ব্যক্তিরা হলেন মোরশেদুল ইসলাম, তানভীর মোকাম্মেল, তারেক মাসুদ, এনায়েত করিম বাবুল, তারেক শাহরিয়ার, শামীম আক্তার, মানজারে হাসিন মুরাদ, ইয়াসমিন কবির, নূরুল আলম আতিক, জাহিদুর রহিম অঞ্জন, রাশেদ চৌধুরী ও আকরাম খান।

প্রতিষ্ঠানটির প্রধান কার্যালয় শাহবাগে অবস্থিত। প্রতিষ্ঠানটি আন্তর্জাতিক স্বল্পদৈর্ঘ্য ও পূর্ণদৈর্ঘ্য চলচ্চিত্র উৎসবের আয়োজন করে থাকে। এটি ১৯৮৮ সালে স্বল্পদৈর্ঘ্য চলচ্চিত্র উৎসবের আয়োজন করেছিল, যেটি ছিল উপমহাদেশের প্রথম স্বল্পদৈর্ঘ্য চলচ্চিত্র উৎসব।

প্রতিষ্ঠানটি বহু স্বল্পদৈর্ঘ্য চলচ্চিত্র নির্মাণ করেছে। তন্মধ্যে উল্লেখযোগ্য হল, *ওয়ান ডে ইন কৃষ্ণনগর* (৫৩ মিনিট) ও *ঢাকা ২০০৫* (৫ মিনিট)। এটি সারা বাংলাদেশ জুড়ে চলচ্চিত্রবিষয়ক সেমিনার ও কর্মশালা ছাড়াও চলচ্চিত্র উৎসবের আয়োজন করে এবং শাহবাগে প্রতিষ্ঠানটির কার্যালয়ে চলচ্চিত্র প্রদর্শন করে থাকে।

## তথ্যসূত্র

বিষয়শ্রেণী:১৯৮৬-এ বাংলাদেশে প্রতিষ্ঠিত
বিষয়শ্রেণী:বাংলাদেশের চলচ্চিত্র মাধ্যম
বাংলাদেশ ফিল্ম আর্কাইভ

**বাংলাদেশ ফিল্ম আর্কাইভ** একটি স্বায়ত্তশাসিত প্রতিষ্ঠান যেটি বাংলাদেশের চলচ্চিত্র, টিভি নাটক,  বিজ্ঞাপনচিত্র, প্রামাণ্যচিত্র সহ বিভিন্ন জিনিস সংরক্ষণ করে থাকে এবং এর প্রধান কার্যালয় ঢাকার এফ-৫, আগারগাঁও প্রশাসনিক এলাকা, শেরেবাংলা নগর এ অবস্থিত।

## ইতিহাস
১৯৭৮ সালে বাংলাদেশ সরকার কর্তৃক এটি ‘ফিল্ম ইন্সটিটিউট এন্ড আর্কাইভ’ নামে প্রতিষ্ঠিত হয়। ১৯৮০ সালে প্রতিষ্ঠানটি ব্রাসেলসে অবস্থিত ফিল্ম আর্কাইভ সমূহের আন্তর্র্জাতিক “সংস্থা ফেডারেশন অফ ইন্টারন্যাশনাল ফিল্ম আর্কাইভের” (FIAF) সদস্য পদ লাভ করে। ১৯৮৪ সাল এটির নাম পরিবর্তন করে “বাংলাদেশ ফিল্ম আর্কাইভ” করা হয় ও এটি একটি স্বায়ত্তশাসিত প্রতিষ্ঠান হিসেবে যাত্রা শুরু করে।

২০১৬ সালে প্রতিষ্ঠানটি প্রমথেশ চন্দ্র বরুয়ার *[[দেবদাস]]* চলচ্চিত্রের মূল অনুলিপি ভারতকে প্রদান করেছিল।

## চিত্রশালা

চিত্র:Bangladesh_Film_Achieve_Theater_at_inauguration_of_film_'Mayer_Daak',_Bangladesh_Film_Archive,_Dhaka,_2026-03-08_(cropped).jpg|"মায়ের ডাক" চলচিত্রের উদ্বোধনে বাংলাদেশ ফ্লিম আর্কাইভ এর থিয়েটার
চিত্র:Bangladesh Film Archive Theatre during weekly old film exhibition showing Saat Bhai Champa 1968.jpg|সাপ্তাহিক পুরোনো সিনেমা প্রদর্শনীতে সাত ভাই চম্পা (১৯৬৮)
চিত্র:Bangladesh_Film_Archive_Theatre_lobby_1.jpg|থিয়েটার লবি


## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৭৮-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৭৮-এ প্রতিষ্ঠিত সরকারি সংস্থা
বিষয়শ্রেণী:তথ্য ও সম্প্রচার মন্ত্রণালয় (বাংলাদেশ)
মাই অটোবায়োগ্রাফি (চ্যাপলিন)

***মাই অটোবায়োগ্রাফি*** হল চলচ্চিত্র নির্মাতা ও অভিনেতা চার্লি চ্যাপলিন রচিত আত্মজীবনীমূলক বই। ১৯৬৪ সালে সিমন অ্যান্ড শুস্টার থেকে এটি প্রথম প্রকাশিত হয়। বইটিতে বিংশ শতাব্দীর এই চলচ্চিত্র নির্মাতা ও তারকার জীবনচিত্র ব্যক্ত করা হয়েছে। *[[চ্যাপলিন: হিজ লাইফ অ্যান্ড আর্ট]]* ও এই বইটি ১৯৯২ সালে রিচার্ড অ্যাটনবারা নির্মিত পূর্ণদৈর্ঘ্য চলচ্চিত্র *[[চ্যাপলিন (চলচ্চিত্র)|চ্যাপলিন]]*-এর মূল উপাদান হিসেবে ব্যবহার করা হয়। *দ্য শিকাগো ট্রিবিউন* বইটি সম্পর্কে লিখে, "কোন অভিনয়শিল্পীর লেখা সেরা আত্মজীবনী" ও "চমকপ্রদ কাজ"। তবে ন্যাশনাল বোর্ড অব রিভিউ-এর জ্যাক স্পেয়ার্স বইটিকে "চলচ্চিত্রের ইতিহাস হিসেবে হতাশাব্যঞ্জক ও ত্রুটিযুক্ত এবং সাহিত্য হিসেবে মাঝারি মানের" বলে উল্লেখ করেন।

## তথ্যসূত্র

## বহিঃসংযোগ
*
*
*

বিষয়শ্রেণী:১৯৬৪-এর বই
বিষয়শ্রেণী:চার্লি চ্যাপলিন
ইসোয়াতিনিতে ইসলাম

আফ্রিকা মহাদেশের এসোয়াতিনি রাষ্ট্রে ১০ লক্ষেরও বেশি লোকের বসবাস করেন, যার মধ্যে প্রায় ১০% মুসলমান হিসাবে চিহ্নিত এবং তাদের মধ্যে বেশিরভাগই সুন্নি মতাবলম্বী। দেশটিতে ইসলাম সম্ভবত ব্রিটিশ ঔপনিবেশিক শাসনামলে আগমন করেছিল, যখন ব্রিটিশ সাম্রাজ্যের অন্তর্গত বিভিন্ন ভূখণ্ড থেকে দেশটিতে ইসলাম ধর্মাবলম্বীরা আগমন করেছিল। দেশটিতে কাদিয়ানি সম্প্রদায়ের প্রায় ২৫০ জন বসবাস করেন বলে দাবি করে আহমাদিয়া মুসলিম সমাজ। দেশটির রাজধানী লুবুম্বায় মাওলান ফিরোজ কর্তৃক একটি ইসলামিক সেন্টার প্রতিষ্ঠিত হয়েছে।

## তথ্যসূত্র



বিষয়শ্রেণী:দেশ অনুযায়ী ইসলাম
চ্যাপলিন: হিজ লাইফ অ্যান্ড আর্ট

***চ্যাপলিন: হিজ লাইফ অ্যান্ড আর্ট*** হল চলচ্চিত্র সমালোচক ডেভিড রবিনসনের লেখা ইংরেজ চলচ্চিত্র নির্মাতা ও অভিনেতা স্যার চার্লি চ্যাপলিনের জীবনী নির্ভর বই। এটি ১৯৮৫ সালে প্রথম প্রকাশিত হয় ও ২০০১ সালে পরিমার্জিত দ্বিতীয় সংস্করণ প্রকাশিত হয়। ব্রিটিশ ফিল্ম ইনস্টিটিউট বইটিকে চ্যাপলিনের "দ্ব্যর্থহীন জীবনী... নিখুঁতভাবে গবেষণা লব্ধ, সুলিখিত, ও বর্ণনায় পরিপূর্ণ" বলে উল্লেখ করে। *[[মাই অটোবায়োগ্রাফি (চ্যাপলিন)|মাই অটোবায়োগ্রাফি]]* ও এই বইটি ১৯৯২ সালে রিচার্ড অ্যাটনবারা নির্মিত পূর্ণদৈর্ঘ্য চলচ্চিত্র *[[চ্যাপলিন (চলচ্চিত্র)|চ্যাপলিন]]*-এর মূল উপাদান হিসেবে ব্যবহার করা হয়।

## তথ্যসূত্র

## বহিঃসংযোগ
* গুগল বুকস-এ চ্যাপলিন: হিজ লাইফ অ্যান্ড আর্ট

বিষয়শ্রেণী:১৯৮৫-এর বই
বিষয়শ্রেণী:চার্লি চ্যাপলিন
বিষয়শ্রেণী:চলচ্চিত্র সম্পর্কে বই
বিষয়শ্রেণী:অভিনেতা সম্পর্কিত বই
যোগের বর্তনী

**যোগের বর্তনী** বা **অ্যাডার**() হচ্ছে এমন একটি লজিক্যাল সার্কিট যা যোগের কাজ করে থাকে। অনেক কম্পিউটার এবং অন্যান্য ধরনের প্রসেসরের অ্যাডারসমূহ গাণিতিক যুক্তি একক বা অ্যারিথমেটিক লজিক ইউনিট(ALU) এ ব্যবহৃত হয়। অ্যাডারসমূহ প্রসেসরের অন্যান্য অংশেও ব্যবহৃত হয় যেমন— ঠিকানা, টেবিল সূচক, বৃদ্ধি ও হ্রাসমূলক অপারেটর এবং অনুরূপ কার্যকলাপগুলো গণনা করতে অ্যাডার ব্যবহৃত হয়। 
যদিও অ্যাডারসমূহ অনেক সংখ্যা প্রকাশ করার জন্য তৈরি হতে পারে। যেমন— বাইনারি-কোডেড ডেসিমাল অথবা এক্সেস- ৩। সবচেয়ে সাধারণ অ্যাডারসমূহ বাইনারি সংখ্যার উপর কার্যসম্পাদন করে।
সেক্ষেত্রে বিপরীত (Negative) সংখ্যা প্রকাশ করার জন্য দুটি পরিপূরক বা একটি পরিপূরক ব্যবহৃত হয়, এই পূরক পদ্ধতিতে যোগের মাধ্যমে বিয়োগের কাজ সম্পন্ন হয়। অন্যান্য চিহ্নিত সংখ্যা প্রকাশের জন্য মৌলিক অ্যাডারের আরও যুক্তি প্রয়োজন।

## বাইনারি অ্যাডারসমূহ
### হাফ অ্যাডার (Half Adder)
 

**হাফ অ্যাডার** দু'টি একক বাইনারি ডিজিট *A* ও *B* যোগ করে। ইহার দুইটি আউটপুট, Sum (*S*) ও Carry (*C*)। Carry সংকেত একটি মাল্টি-ডিজিট এর যোগফলের পরবর্তী সংখ্যাকে প্রদর্শন করে। Sum এর মান *2C* + *S*। হাফ অ্যাডার XOR গেইট এবং AND গেইটের সমন্বয়ে তৈরি। Sum এর জন্য XOR এবং Carry এর জন্য AND গেইট অন্তর্ভুক্ত। বুলিয়ান যুক্তিতে, যোগফল (এক্ষেত্রে Sum) হলো *A'B* + *AB*' এবং Carry এর জন্য AB হবে। দু'টি হাফ অ্যাডার ও একটি OR গেইট এর সাহায্যে একটি ফুল অ্যাডার বাস্তবায়ন করা যায়। হাফ অ্যাডার ইনপুট কৃত দুট বিট যোগ করে এবং একটি Carry এবং Sum তৈরি করে, যা একটি হাফ অ্যাডারের দু'টি আউটপুট। হাফ অ্যাডারের ইনপুট ভেরিয়েবলসমূহকে Augend এবং Addend বিট বলে। আউটপুটসমূহকে Sum এবং Carry বলে। হাফ অ্যাডারের সত্যক সারণি হলো:
:

### ফুল অ্যাডার (Full Adder)

## আরও দেখুন
*এনকোডার 
*ডিকোডার

## তথ্যসূত্র

## আরও পড়ুন
* 
* 
* 
* 

## বহিঃসংযোগ
* Hardware algorithms for arithmetic modules, includes description of several adder layouts with figures.
* 8-bit Full Adder and Subtractor, a demonstration of an interactive Full Adder built in JavaScript solely for learning purposes.
* Interactive Full Adder Simulation (requires Java), Interactive Full Adder circuit constructed with Teahlab's online circuit simulator.
* Interactive Half Adder Simulation (requires Java),  Half Adder circuit built  with Teahlab's circuit simulator.
* 4-bit Full Adder Simulation built in Verilog, and the accompanying Ripple Carry Full Adder Video Tutorial

বিষয়শ্রেণী:দ্বিমিক পাটিগণিত
বিষয়শ্রেণী:যোগের বর্তনী
বিষয়শ্রেণী:ডিজিটাল বর্তনী
তোমাদের এই নগরে

নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে তোমাদের এই নগরে ১০ম।

তোমাদের এই নগরে বইটি ২০০০ সালে প্রথম প্রকাশিত হয়। 

## চরিত্রসমূহ
* **[[হিমু]]**
## কাহিনীসংক্ষেপ
## আরও দেখুন
* হুমায়ূন আহমেদ
* হুমায়ূন আহমেদের সৃষ্টিকর্ম
## বহিঃসংযোগ
*গুডরিড্স এ তোমাদের এই নগরে
## তথ্যসূত্র

বিষয়শ্রেণী:২০০০-এর বই
বিষয়শ্রেণী:হুমায়ূন আহমেদের উপন্যাস
বিষয়শ্রেণী:২০শ শতাব্দীর উপন্যাস‎
বিষয়শ্রেণী:বাংলা ভাষার উপন্যাস
বিষয়শ্রেণী:২০০০-এর বাংলাদেশী উপন্যাস
বিষয়শ্রেণী:বাংলা ভাষার বাংলাদেশী উপন্যাস
বিষয়শ্রেণী:হিমু সংক্রান্ত উপন্যাস
রামরাজাতলা রেলওয়ে স্টেশন

**রামরাজাতলা রেলওয়ে স্টেশন** হল  হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হাওড়া জেলায়  অবস্থিত। স্টেশনটি রামরাজাতলা এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৬ কি.মি. দূরে স্টেশনটি অবস্থিত।

## ইতিহাস
রামরাজাতলা রেলওয়ে স্টেশনটি পশ্চিমবঙ্গের রামরাজাতলাতে অবস্থিত। স্টেশন কোড (আরএমজে)। এটি হাওড়া-খড়গপুর লাইনের একটি ছোট এবং ব্যস্ত রেলওয়ে স্টেশন। নিকটতম স্টেশনগুলি দাশনগর এবং সাঁতরাগাছি এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-আমতা লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।

## তথ্যসূত্র

## বহিঃসংযোগ

বিষয়শ্রেণী:হাওড়া জেলার রেলওয়ে স্টেশন
বিষয়শ্রেণী:কলকাতা শহরতলি রেল স্টেশন
বিষয়শ্রেণী:খড়গপুর রেলওয়ে বিভাগ
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বিষয়শ্রেণী:হাওড়ার ভবন ও স্থাপনা
বিষয়শ্রেণী:১৯০০-এ ভারতে চালু রেলওয়ে স্টেশন
আর প্লাস

**আর প্লাস** ভারতের পশ্চিমবঙ্গের বাংলা ভাষার একটি সংবাদভিত্তিক টিভি চ্যানেল, যেটি চালু হয় ২০০৮ সালের আগস্ট মাসের ১১ তারিখে। চ্যানেলটি পশ্চিমবঙ্গ, ভারত ও বহির্বিশ্বের হরেক রকমের খবর বাংলায় সম্প্রচার করে থাকে।

## তথ্যসূত্র

বিষয়শ্রেণী:২০০৮-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:বাংলা ভাষার টেলিভিশন চ্যানেল
ইকরামুল হক টিটু

**ইকরামুল হক টিটু** (জন্ম: ১ আগস্ট, ১৯৭৬) বাংলাদেশের ময়মনসিংহ সিটি কর্পোরেশনের প্রথম মেয়র ছিলেন।

## জন্ম ও শিক্ষা জীবন
ইকরামুল হক টিটু ১৯৭৬ সালের ১লা আগস্ট ময়মনসিংহ জেলার একটি শিল্প সাহিত্য ও সংস্কৃতিতে ঐতিহ্যমন্ডিত সম্ভ্রান্ত পরিবারে জন্মগ্রহণ করেন। পিতা মৃত আলহাজ্ব ফজলে হক, মাতা মৃত মানোয়ারা খাতুন এর পাঁচ সন্তানের মধ্যে তিনি সর্বকনিষ্ঠ। ময়মনসিংহের প্রি-ক্যাডেট হাইস্কুল, ময়মনসিংহ জিলা স্কুল এবং মুকুল নিকেতন উচ্চ বিদ্যালয়ে তিনি প্রাথমিক ও মাধ্যমিকে পড়াশোনা করেন। আনন্দ মোহন কলেজ, ময়মনসিংহ থেকে উচ্চ মাধ্যমিক ও স্নাতক(সম্মান) পাস করেন।

## কর্মজীবন
তার কর্মজীবন শুরু হয় শামীম এন্টারপ্রাইজ (প্রা.) লিমিটেডের পরিচালক হিসেবে। তিনি জেলা চেম্বার অব কমার্স এন্ড ইন্ডাস্ট্রিজের প্রেসিডেন্ট হিসাবে দায়িত্ব পালন করছেন। ২০১৮ সালে তিনি ময়মনসিংহ সিটি কর্পোরেশনের প্রথম প্রশাসক এবং ২০০৯-২০১৮ সাল পর্যন্ত বিলুপ্ত পৌরসভার মেয়র হিসেবে দায়িত্ব পালন করেন। পরবর্তীতে তিনি ২০১৯ সালে ময়মনসিংহ সিটি কর্পোরেশনের প্রথম মেয়র হিসাবে নির্বাচিত হোন। এ বছর ২০২৪ সালের ময়মনসিংহ সিটি কর্পোরেশন নির্বাচনে প্রতিদ্বন্দ্বী প্রার্থীদের থেকে লক্ষাধিক বেশী ভোট পেয়ে নির্বাচিত হয়েছেন।  বর্তমানে তিনি সি পার্ল বিচ রিসোর্ট অ্যান্ড স্পা লিমিটেড, হোটেল সি ক্রাউন, শামিম এন্টারপ্রাইজ (প্রা.) লিমিটেড ও শামিম এন্টারপ্রাইজ প্রোপার্টিজ লিমিটেডের পর্ষদে পরিচালক হিসেবে রয়েছেন।

তিনি ময়মনসিংহের ঐতিহ্যবাহী পন্ডিতপাড়া ক্লাবের সভাপতি, প্রিমিয়ার আইডিয়াল স্কুলের পরিচালনা পর্যদের সভাপতিসহ অনেক সামাজিক, স্বেচ্ছাসেবী ও সাংস্কৃতিক সংগঠনের সভাপতি বা উপদেষ্টা হিসেবে দায়িত্ব পালন করছেন।

### রাজনৈতিক জীবন
ময়মনসিংহ সিটি কর্পোরেশনের প্রথম নির্বাচিত মেয়র ছিলেন। তিনি ময়মনসিংহ মহানগর আওয়ামী লীগের সভাপতি। তিনি ময়মনসিংহ পৌরসভার সাবেক মেয়র।

১৯ আগস্ট ২০২৪ সালে তিনিসহ দেশের ১২টি সিটি কর্পোরেশনের মেয়রকে অপসারণ করে প্রশাসক নিয়োগ দেওয়া হয়।

## পারিবারিক জীবন
ইকরামুল হকের সহধর্মিনী নাছিমা আক্তার মিলা ময়মনসিংহ ইউমেন্স চেম্বার অব কর্মাসের পরিচালক হিসেবে দায়িত্ব পালন করছেন। তার বড় ভাই মোঃ ইমদাদুল হক পেশায় একজন চিকিৎসক, মেজো ভাই আমিনুল হক শামীম (সিআইপি) ময়মনসিংহ জেলা আওয়ামী লীগের সহ-সভাপতি, এফবিসিসিআই এর-সহ-সভাপতি এবং ময়মনসিংহ চেম্বার অব কমার্সের সভাপতি হিসেবে দায়িত্ব পালন করছেন। দুই বোনের মধ্যে ফরহাদ সুলতানা গৃহিণী  এবং অন্যজন আনোয়ারা খাতুন অল্প বয়সে অসুস্থতা জনিত কারণে ইন্তেকাল করেন।

## তথ্যসূত্র

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:ময়মনসিংহ সিটি কর্পোরেশনের মেয়র
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:আনন্দ মোহন কলেজ, ময়মনসিংহের প্রাক্তন শিক্ষার্থী
বানৌজা কপোতাক্ষ

বাংলাদেশ নৌবাহিনী জাহাজ (সংক্ষেপেঃ বানৌজা) কপোতাক্ষ একটি আইল্যান্ড-শ্রেণীর টহল জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।

## ইতিহাস
বানৌজা কপোতাক্ষ জাহাজটি সমুদ্রগামী ট্রলার এফপিভি জুরা (১৯৭৩) এবং এফপিভি ওয়েস্ট্রা (১৯৭৪) জাহাজদ্বয়ের নকশার উপর ভিত্তি করে হল, রাসেল অ্যান্ড কোম্পানি দ্বারা নির্মিত হয়। ৬ ফেব্রুয়ারি, ১৯৭৫ সালে জাহাজটির নির্মাণ কাজ শুরু হয় এবং ২২ ফেব্রুয়ারি, ১৯৭৬ সালে জাহাজটি পানিতে ভাসানো হয়। পরবর্তীতে জাহাজটি এইচএমএস শেটল্যান্ড (পি২৯৮) নামে ৬ অক্টোবর, ১৯৭৯ সালে ব্রিটিশ রাজকীয় নৌবাহিনীতে কমিশন লাভ করে।

৩১ অক্টোবর, ২০০২ সালে বানৌজা কপোতাক্ষ জাহাজটিকে বাংলাদেশ নৌবাহিনী সংগ্রহ করে এবং জাহাজটি ৪ মে, ২০০৪ সালে নৌবাহিনীতে কমিশন লাভ করে। বর্তমানে জাহাজটি কমোডর কমান্ডিং খুলনা এর কমান্ডের অধীনে মোতায়েন রয়েছে।

২৯ এপ্রিল, ২০০৯ সালে বানৌজা কপোতাক্ষ জাহাজটি বাংলাদেশের গাঙ্গেয় বদ্বীপ অঞ্চলে রাজকীয় নৌবাহিনী সাথে দ্বিপাক্ষিক সামুদ্রিক মহড়া সমুদ্র তরঙ্গ এ অংশগ্রহণ করে। এছাড়াও জাহাজটি ২০১০ সালের ফেব্রুয়ারী মাসে ভারতের আন্দামান দ্বীপপুঞ্জে অনুষ্ঠিত দ্বিবার্ষিক বহুপাক্ষিক মহড়া অনুশীলন মিলান এ অংশগ্রহণ করে।

## বৈশিষ্ট্য ও যান্ত্রিক কাঠামো
বানৌজা কপোতাক্ষ জাহাজটির দৈর্ঘ্য , প্রস্থ  এবং গভীরতা । এটি স্বাভাবিক অবস্থায় ওজন  এবং পূর্ণ অবস্থায় । জাহাজটিতে রয়েছে ২টি  ক্ষমতা সম্পন্ন রাস্টন ১২আরকেসি ডিজেল ইঞ্জিন। তার ফলে জাহাজটি সর্বোচ্চ  গতিতে চলতে সক্ষম। এছাড়াও জাহাজটি  গতিতে  সমুদ্র এলাকা জুড়ে টহল কার্যক্রম পরিচালনা করতে সক্ষম।

## রণসজ্জা
বানৌজা কপোতাক্ষ জাহাজটির উপকূলবর্তী অঞ্চল এবং গভীর সমুদ্রে অভিযান পরিচালনায় এর সক্ষমতা বিশেষভাবে প্রশংসনীয়। অবৈধ অনুপ্রবেশ বন্ধ, চোরাচালান রোধ এবং জলদস্যূতা দমনে জাহাজটিতে রয়েছে:
* ১টি বোফোর্স ৪০ মিমি কামান;
* ২টি ৭.৬ মিমি স্বয়ংক্রিয় মেশিনগান।

## তথ্যসূত্র

*
* 
*

বিষয়শ্রেণী:বাংলাদেশ নৌবাহিনীর জাহাজ
বিষয়শ্রেণী:বাংলাদেশ নৌবাহিনীর টহল জাহাজ
বিষয়শ্রেণী:১৯৭৬-এর জাহাজ
অটোকলিমেটর

থাম্ব|টি১০০ মডেলের অটোকলিমেটর|alt=|250x250পিক্সেল
**অটোকলিমেটর** একটি ডবল কনভেন্স লেন্স, একে তলিমেটিং লেন্স বলে। এই লেন্সের বৈশিষ্ট্য হলাে, এর ফোকাস বিন্দুতে আলােক রশ্মি আপতিত বা পতিত হলে রশিসমূহ কলিনেটিং লেন্সের ভেতর দিয়ে প্রসারিতভাবে বের হয়ে অক্ষের সমান্তরালে চলতে থাকে। লেন্স অক্ষের সাথে লম্বভাবে কোন প্রতিফলক স্থাপন করলে, আলােক রশি ঐ প্রতিফলিত হয়ে পূনরায় ফোকাস বিন্দুতে ফিরে আসে। যদি প্রতিফলক রশ্মির সাথে লম্বভাবে স্থাপন না করে সামান্য কৌশিক ভাবে রাখা হয় তাহলে প্রসারিত ফোকাস তলে অপর একটি বিন্দুতে প্রতিবিম্বের সৃষ্টি করবে।

দুই বিন্দুর সংযােজক রেখা লেন্সের কেন্দ্রে কোনের সৃষ্টি করবে। উক্ত কোণ প্রতিফলকে উৎপন্ন কোণের দ্বিগুণ হবে। লেন্সের ফোকাস দূরত্ব, প্রতিফলকের কোণ এবং ফোকাস বিন্দু ও ফোকাস তলে প্রতিফলিত বিন্দুর দূরত্বের উপর কৌণিক ও রৈকি পরিমাপ নির্ভরশীল।

## তথ্যসূত্র

বিষয়শ্রেণী:বীক্ষণ যন্ত্র
বিষয়শ্রেণী:পরিমাপক যন্ত্র
তোতাল (ব্যবসা প্রতিষ্ঠান)

**তোতাল** (), যার পূর্ণনাম **তোতাল সোসিয়েতে আনোনিম** (Total Société Anonyme), একটি ফ্রান্স-ভিত্তিক বহুজাতিক খনিজ তেল ও গ্যাসের ব্যবসা প্রতিষ্ঠান। এটি ১৯২৪ সালে প্রতিষ্ঠিত হয়। বর্তমানে এটি বিশ্বের ৭টি সর্ববৃহৎ খনিজ তেল ব্যবসা প্রতিষ্ঠানগুলির একটি। তোতাল খনিজ তেল ও গ্যাস সংক্রান্ত প্রায় সমস্ত ব্যবসায়িক কর্মকাণ্ডের সাথে জড়িত, যেগুলির মধ্যে আছে অপরিশোধিত খনিজ তেল ও প্রাকৃতিক গ্যাস অনুসন্ধান, এগুলির উত্তোলন, শক্তি উৎপাদন, পরিবহন, পরিশোধন, খনিজ তেলজাত (পেট্রোলিয়াম) দ্রব্য বাজারজাতকরণ এবং আন্তর্জাতিক অপরিশোধিত খনিজ তেল ও সংশ্লিষ্ট পণ্যের ব্যবসা। এছাড়া তোতাল একটি বৃহৎ মাপের রাসায়নিক দ্রব্য উৎপাদনকারী প্রতিষ্ঠান।

তোতাল ব্যবসা প্রতিষ্ঠানটির প্রধান কার্যালয়টি ফ্রান্সের রাজধানী প্যারিসের ঠিক পশ্চিমে কুর্বভোয়া উপশহরের লা দেফঁস এলাকাটিতে নিজস্ব একটি গগনচুম্বী অট্টালিকাতে অবস্থিত, যার নাম তুর তোতাল ("তোতাল অট্টালিকা")। প্রতিষ্ঠানটি ইউরো স্টক্স ৫০ নামক শেয়ার বাজার সূচকে অন্তর্ভুক্ত।

২০২২ সালের ডিসেম্বরে, এনজিও ফ্রেন্ডস অফ দ্য আর্থ, সার্ভি এবং চারটি উগান্ডার এনজিও তেল গ্রুপ টোটালকে আদালতে পাঠায় এবং মানবাধিকার ও পরিবেশের পরিপ্রেক্ষিতে বৃহৎ ফরাসি কোম্পানিগুলির নজরদারির দায়িত্বে আইন লঙ্ঘনের জন্য অভিযুক্ত করে।https://www.lemonde.fr/afrique/article/2022/12/07/totalenergies-de-nouveau-face-a-la-justice-pour-son-megaprojet-en-ouganda_6153413_3212.html.

## তথ্যসূত্র

বিষয়শ্রেণী:ফ্রান্সের খনিজ তেল ব্যবসা প্রতিষ্ঠান
বিষয়শ্রেণী:বহুজাতিক খনিজ তেল ব্যবসা প্রতিষ্ঠান
বিষয়শ্রেণী:ফ্রান্সের মার্কা
প্রত্ন-তুর্কীয় ভাষা

**প্রত্ন-তুর্কীয় ভাষা** বিভিন্ন তুর্কীয় গোষ্ঠির পূর্বপুরুষ প্রত্ন-তুর্কীয় জাতি দ্বারা ব্যবহৃত তুর্কীয় ভাষাসমূহের ভাষাগত পুনর্গঠনের মাধ্যমে গঠিত একটি ভাষা । প্রত্ন-তুর্কীয় ওঘুর (পশ্চিম) এবং সাধারণ তুর্কি (পূর্ব) শাখায় বিভক্ত। এক অনুমান অনুযায়ী প্রত্ন-তুর্কীয় ২,৫০০ বছর আগে  পূর্ব এশিয়ায় ব্যবহৃত হতো।

তুর্কীয় ভাষার প্রাচীনতম উদাহরণ, ৭ম শতাব্দীর গোয়েকতুর্কি খানাতের সময়কার প্রাচীন তুর্কীয় ভাষায় লেখা ওরখোন শিলালিপিতেই পূর্বী সাধারণ তুর্কীয় ভাষার বৈশিষ্ট্য প্রদর্শিত হয়, এবং প্রত্ন-তুর্কীয়ের পুনর্গঠন প্রক্রীয়া প্রাচীন তুর্কীয়ের সঙ্গে পশ্চিমা সাধারণ তুর্কীয় শাখার ভাষা, যেমন ওঘুজ এবং কিপচাক, এবং পশ্চিম ওঘুর ভাষাসমূহের তুলনার উপর নির্ভর করে। এই অপূর্বাঞ্চলীয় ভাষাগুলির আদি উদাহরণ খুব কম থাকার ফলে প্রত্ন-তুর্কীয়ের পুনর্নির্মাণ এখনও মৌলিকভাবে গোয়েকতুর্কিদের পূর্বাঞ্চলীয় প্রাচীন তুর্কীয় ভাষার উপর নির্ভরশীল।

## ধ্বনিবিজ্ঞান

### ব্যঞ্জনধ্বনি
ব্যঞ্জনধ্বনি প্রনালীতে স্পর্শধ্বনিগুলির একটি দ্বিমুখী পার্থক্য  ছিল  কোমল বা শ্বাসঘাতহীন *ক (k), প (p), ট/ত (t)* বনাম তীব্র *গ (g), ব (b), ড (d),* ক্রিয়াদ্য *ব-* প্রত্ন-তুর্কীয়তে *হ- (h-)* হয়ে যায়। এছাড়াও ছিল একটি তালব্য ঘৃষ্টধ্বনি (*č*), কমপক্ষে একটি শিশধ্বনি *(s)*; এবং একগুচ্ছ তরল ধ্বনি *র (r, ŕ), ল (l, ĺ)*  এবং  নাসিক্যধ্বনি *ম (m), ন (n, ń), ঙ (ŋ)*।

*ń, ĺ, ŕ* দ্বারা চিহ্নিত ধ্বনিগুলি তালব্যধ্বনি এবং আলতাইবাদীদের মতে এই ধ্বনিগুলি প্রত্ন-আলতায়ীয় থেকে সরাসরি উত্তরাধিকারসূত্রে পাওয়া। শেষ দুইটি ধ্বনি ওঘুর ভাষাগুলির সাহায্যে পুনর্গঠিত করা যেতে পারে, যেখানে * ŕ, * ĺ, সদৃশ /r, l/ দেখা যায়, এবং সাধারণ তুর্কীয়তে * z, * š পাওয়া যায়। এই কারণে ওঘুরীয়কে কখনও কখনও **লির-তুর্কীয়** এবং সাধারণ তুর্কীয়কে **শাজ-তুর্কীয়** বলা হয় ।

তবে অন্য একটি তত্ত্ব অনুসারে সাধারণ তুর্কীয় মূল বিষয়গুলির অবস্থার কাছাকাছি, এবং প্রত্ন-তুর্কীয়র * z, * š ধ্বনিগুলিকে পুনর্গঠিত করে। সমশব্দরেখা এবং চৈনিক প্রভাবের বিশ্লেষণের উপর ভিত্তি করে ভাষাকালক্রম পুনর্গঠনে r*/z* বিভক্তিকরণের সময়সীমাকে আনুমানিক ৫৬ খৃস্টপূর্বাব্দ থেকে ৪৮ খ্রিষ্টাব্দ ধরা হয়েছে। এ ভি ডিবোর মতে এর কারণ হলো ৫৬ খৃস্টপূর্বাব্দে প্রথমবার হুনরা দুটি গোষ্ঠিতে বিভক্ত হয়, এবং দ্বিতীয়টি হয় ৪৮ খ্রিষ্টাব্দে। 

নিজের বংশধরদের মতো প্রত্ন-তুর্কীয়তেও স্বরসঙ্গতি প্রদর্শিত হত, যার ফলে এ, ই, ও এবং উ স্বরধ্বনিগুলির সম্মুখতা এবং প্রসারতার পার্থক্য দেখা যেত। 

## ব্যাকরণ

### বিশেষ্য

### সর্বনাম

### সংখ্যা

## তথ্যসূত্র

## গ্রন্থপঞ্জী

*
*
*
*
*
*

বিষয়শ্রেণী:প্রত্ন-ভাষা
বিষয়শ্রেণী:তুর্কীয় ভাষাসমূহ
বিষয়শ্রেণী:সংযোগাত্মক ভাষা
বিষয়শ্রেণী:প্রত্ন-ভাষাসমূহ
লুই ভুইতোঁ

**লুই ভুইতোঁ মালতিয়ে** (), যা সাধারণভাবে **লুই ভুইতোঁ** নামে পরিচিত, ফ্রান্সের একটি পোশাকশৈলী ও খুচরা বিলাসদ্রব্য বিক্রেতা ব্যবসা প্রতিষ্ঠান। ১৮৫৪ সালে ফরাসি পোশাকশৈলী নকশাবিদ লুই ভুইতোঁ প্রতিষ্ঠানটি চালু করেন। প্রতিষ্ঠানটির বেশির ভাগ পণ্যের গায়েই "LV" মার্কাটি মুদ্রিত থাকে। প্রতিষ্ঠানটি বিলাসবহুল অন্তর্বাস ও চামড়ার পণ্য, তৈরি পোশাক, জুতা, ঘড়ি, গয়না, আনুষঙ্গিক পণ্য, রোদচশমা ও বই বিক্রি করে থাকে। লুই ভুইতোঁ বর্তমানে বিশ্বের অগ্রগণ্য পোশাকশৈলীঘর বা ফ্যাশন হাউজগুলির একটি। প্রতিষ্ঠানটি নিজস্ব একক দোকানে কিংবা উচ্চমানের বিপণীবীথির অংশবিশেষ ভাড়া নিয়ে এবং ইন্টারনেটে নিজস্ব ওয়েবসাইটের ইলেক্ট্রনিক বাণিজ্য পাতার মাধ্যমে তাদের পণ্যগুলি বিক্রয় করে থাকে। ২০০৬ থেকে ২০১২ সাল পর্যন্ত টানা ছয় বছর লুই ভুইতোঁকে বিশ্বের সবচেয়ে মূল্যবান মার্কার মর্যাদা দেওয়া হয়। ২০১৩ সালে প্রতিষ্ঠানটির বাজারমূল্য ছিল ২৮৪০ কোটি মার্কিন ডলার এবং আয় ছিল ৯৪০ কোটি মার্কিন ডলার। প্রতিষ্ঠানটি বিশ্বের ৫০টি দেশের ৪৬০টি দোকানে ব্যবসা পরিচালনা করে।

## তথ্যসূত্র

বিষয়শ্রেণী:ফ্রান্সের ব্যবসা প্রতিষ্ঠান
বিষয়শ্রেণী:ব্যাগ (ফ্যাশন)
বিষয়শ্রেণী:২০০০-এর দশকের ফ্যাশন
বিষয়শ্রেণী:২০১০-এর দশকের ফ্যাশন
বিষয়শ্রেণী:২০২০-এর দশকের ফ্যাশন
বিষয়শ্রেণী:প্যারিস ভিত্তিক কোম্পানি
বিষয়শ্রেণী:বিলাসবহুল মার্কা
দ্য চ্যাপলিন রিভিউ

***দ্য চ্যাপলিন রিভিউ*** () হল চার্লি চ্যাপলিন নির্মিত তিনটি চলচ্চিত্রের সমন্বয়ে ১৯৫৯ সালের চলচ্চিত্র। স্বল্পদৈর্ঘ্য চলচ্চিত্র তিনটি হল *[[আ ডগ্‌স লাইফ]]*, *[[সোল্ডার আর্মস]]*, ও *[[দ্য পিলগ্রিম (১৯২৩-এর চলচ্চিত্র)|দ্য পিলগ্রিম]]*। তিনটি ছবির গল্পই চ্যাপলিনের ট্রেডমার্ক চরিত্র দ্য ট্রাম্পকে কেন্দ্র করে আবর্তিত। ১৯৫৯ সালে মুক্তির সময় চ্যাপলিন আধুনিক দর্শকদের আকৃষ্ট করতে এতে সঙ্গীত যোগ করেন। এছাড়া প্রাসঙ্গিকতা রক্ষার্থে চ্যাপলিন এতে প্রথম বিশ্বযুদ্ধের কিছু ক্লিপসহ অতিরিক্ত ফুটেজ যোগ করেন। তিনি প্রতিটি ক্লিপের ভূমিকা প্রদান করেন।

বর্তমান ডিভিডি সংকলনে চ্যাপলিনের ফার্স্ট ন্যাশনালের প্রযোজনায় নির্মিত চলচ্চিত্রগুলো, তথা *[[দি আইডল ক্লাস]]*, *[[পে ডে]]*, *[[আ ডেস প্লেজার]]* ও *[[সানিসাইড]]* এবং ১৯১৮ সালে নির্মিত প্রচারণামূলক স্বল্পদৈর্ঘ্য চলচ্চিত্র *[[দ্য বন্ড]]* বিশেষ চলচ্চিত্র হিসেবে অন্তর্ভুক্ত রয়েছে। ডেভিড রবিনসনের দেওয়া ভূমিকা এবং দৃশ্যায়নের পিছনের ফুটেজও যোগ করা হয়েছে।

## কুশীলব

## তথ্যসূত্র

## বহিঃসংযোগ
* 

বিষয়শ্রেণী:১৯৫৯-এর চলচ্চিত্র
বিষয়শ্রেণী:১৯৫০-এর দশকের হাস্যরসাত্মক চলচ্চিত্র
বিষয়শ্রেণী:ইউনাইটেড আর্টিস্ট্‌সের চলচ্চিত্র
বিষয়শ্রেণী:চার্লি চ্যাপলিন পরিচালিত চলচ্চিত্র
বিষয়শ্রেণী:ব্রিটিশ চলচ্চিত্র
বিষয়শ্রেণী:ব্রিটিশ হাস্যরসাত্মক চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:মার্কিন হাস্যরসাত্মক চলচ্চিত্র
বিষয়শ্রেণী:১৯৫০-এর দশকের মার্কিন চলচ্চিত্র
বিষয়শ্রেণী:১৯৫০-এর দশকের ইংরেজি ভাষার চলচ্চিত্র
ছেংগারচর ইউনিয়ন

**ছেংগারচর** বাংলাদেশের চাঁদপুর জেলার অন্তর্গত মতলব উপজেলার একটি সাবেক ইউনিয়ন।

## ইতিহাস
ছেংগারচর ইউনিয়ন ছিল মতলব উপজেলার আওতাধীন ৫নং ইউনিয়ন পরিষদ। ১৯৯৮ সালের ৫ এপ্রিল ছেংগারচর ইউনিয়নের সম্পূর্ণ অংশ নিয়ে ছেংগারচর পৌরসভা গঠিত হলে ইউনিয়ন পরিষদ কার্যক্রম বিলুপ্ত হয়ে যায়।

## আরও দেখুন
* ছেংগারচর পৌরসভা
* মতলব উত্তর উপজেলা

## তথ্যসূত্র

## বহিঃসংযোগ

বিষয়শ্রেণী:মতলব উত্তর উপজেলার বিলুপ্ত ইউনিয়ন
বিষয়শ্রেণী:বাংলাদেশের বিলুপ্ত ইউনিয়ন
বাগানবাড়ী ইউনিয়ন

**বাগানবাড়ী** বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।

## আয়তন
বাগানবাড়ী ইউনিয়নের আয়তন ৩,৯৯২ একর।

## জনসংখ্যার উপাত্ত
২০১১ সালের পরিসংখ্যান অনুযায়ী বাগানবাড়ী ইউনিয়নের জনসংখ্যা ১৯,৫১৬ জন। এর মধ্যে পুরুষ ৯,২৫৩ জন এবং মহিলা ১০,২৬৩ জন। মোট পরিবার ৪,১৬০টি।

## অবস্থান ও সীমানা
মতলব উত্তর উপজেলার উত্তর-পশ্চিমাংশে বাগানবাড়ী ইউনিয়নের অবস্থান। এ ইউনিয়নের পশ্চিমে সাদুল্লাপুর ইউনিয়ন, দক্ষিণে দুর্গাপুর ইউনিয়ন, পূর্বে ধনাগোদা নদী ও কুমিল্লা জেলার দাউদকান্দি উপজেলার পাঁচগাছিয়া পশ্চিম ইউনিয়ন ও পদুয়া ইউনিয়ন এবং উত্তরে মেঘনা নদী ও মুন্সীগঞ্জ জেলার গজারিয়া উপজেলার গুয়াগাছিয়া ইউনিয়ন অবস্থিত।

## প্রশাসনিক কাঠামো
বাগানবাড়ী ইউনিয়ন মতলব উত্তর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।

## শিক্ষা ব্যবস্থা
২০১১ সালের পরিসংখ্যান অনুযায়ী বাগানবাড়ী ইউনিয়নের সাক্ষরতার হার ৫৪.৮%।

## শিক্ষা প্রতিষ্ঠান
* হাজী সিদ্দিকুর রহমান উচ্চ বিদ্যালয়
* ধনাগোদা তালতলী উচ্চ বিদ্যালয়
* বাগানবাড়ি উচ্চ বিদ্যালয়

## যোগাযোগ ব্যবস্থা
বাগানবাড়ী ইউনিয়নের সাথে মতলব উত্তর উপজেলার সড়কপথে যোগাযোগ ব্যবস্থা রয়েছে। মতলব থানা থেকে এবং চাঁদপুর জেলা থেকেও এ ইউনিয়নের সাথে সড়কপথে যোগাযোগ ব্যবস্থা রয়েছে। ঢাকা থেকে  দাউদকান্দি ব্রিজ এবং শ্রীরায়েরচর ব্রিজ হয়ে এ ইউনিয়নে যাওয়া যায়। এছাড়াও নদীপথে কালিরবাজার হয়ে এ ইউনিয়নে যাতায়াত করা যায়।

## খাল ও নদী
বাগানবাড়ী ইউনিয়নের কালির বাজারের পাশ দিয়ে ধনাগোদা নদী বয়ে গেছে।

## হাট-বাজার
বাগানবাড়ী ইউনিয়নের প্রধান বাজার কালির বাজার।

## দর্শনীয় স্থান

## উল্লেখযোগ্য ব্যক্তি

## জনপ্রতিনিধি

## আরও দেখুন
* মতলব উত্তর উপজেলা
* মতলব উত্তর থানা
* চাঁদপুর জেলা

## তথ্যসূত্র

## বহিঃসংযোগ

বিষয়শ্রেণী:মতলব উত্তর উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
সাদুল্লাপুর ইউনিয়ন

**সাদুল্লাপুর ইউনিয়ন** নামে বাংলাদেশে মোট ৩টি ইউনিয়ন রয়েছে। যথা:
* সাদুল্লাপুর ইউনিয়ন, কোটালীপাড়া; (গোপালগঞ্জ জেলা)
* সাদুল্লাপুর ইউনিয়ন, পাবনা সদর; (পাবনা জেলা)
* সাদুল্লাপুর ইউনিয়ন, মতলব উত্তর; (চাঁদপুর জেলা)
একটি বাক্সে ইন্টারনেট

থাম্ব|ডান|300px| ২০১৭ সালে অফলাইনের মেডিকেল লাইব্রেরির সেট আপ। যে কোনও ডিভাইসের কাছে এটি সংযুক্ত হতে পারে এবং এতে থাকা অফলাইন সামগ্রী ডাউনলোড করা যায়।

**ইন্টারনেট-ইন-অ-বক্স** একটি কম খরচে ডিজিটাল লাইব্রেরি, যার সাথে স্টোরেজ সহ ওয়্যারলেস অ্যাক্সেস পয়েন্ট রয়েছে, যা কাছাকাছি ব্যবহারকারীরা সংযোগ করতে পারেন। 

২০১২ সাল থেকে হার্ডওয়্যার এবং সফ্টওয়্যারের উপলব্ধি পরিবর্তিত হয়েছে, স্টোরেজ স্পেস এবং ইলেকট্রনিক্সের ক্ষুদ্রীকরণের উন্নতি ঘটেছে।  ২০১৭ সালের মধ্যে, তার হার্ডওয়্যার একটি প্রতিস্থাপিত স্টোরেজ কার্ড সহ রাস্পবেরী পাই ধারণ করে। 

২০১৬ সালে, কলম্বিয়া বিশ্ববিদ্যালয়ের মাস্টার অ্যাডমিনিস্ট্রেশন ইন ডেভেলপমেন্ট প্র্যাকটিস (এমপিএ-ডিপি) তিন মাস ধরে ডমিনিকান প্রজাতন্ত্রের এই বাক্সগুলি ব্যবহার করে অনুসন্ধান করেছিল। 
থাম্ব|২০১৮ সালে পেরুতে আইআইএবি এর ভূমিকা নিয়ে আলোচনার ভিডিও

## ডিজিটাল লাইব্রেরি
একাধিক মডিউলের দ্বারা ডিজিটাল লাইব্রেরি গঠিত হয়। মডিউলগুলির উদাহরণগুলিতে উইকিপিডিয়া একটি নির্দিষ্ট ভাষা, , খান একাডেমি লাইট এবং ওপেনস্ট্রীটম্যাপ অন্তর্ভুক্ত । 

## ইতিহাস
স্কুল সার্ভার প্রকল্পের শিশু প্রতি একটি ল্যাপটপের ধারণাটি বেড়েছে। 

চিত্র:IIABona202017.jpg|আইআইএবি-এর ২০১৭ সালের সংস্করণ মেডিক্যাল বিষয়বস্তুর সঙ্গে
চিত্র:Internet-In-A-Box.jpg|অফলাইন উইকিমিডিয়া কন্টেন্ট এবং একটি ওয়াইফাই ট্রান্সমিটারসহ একটি পুরোনো সংস্করণ।
চিত্র:Offline Innovation - Bridging the Digital Divide in Latin America.webm|ডোমিনিকান রিপাবলিকে প্রচেষ্টার বিবরণমূলক ভিডিও


## আরো দেখুন

* 
* ইন্টারনেট-ইন- ও -বক্স সফ্টওয়্যার এবং সম্প্রদায়ের ডকুমেন্টেশন
* কিউইক্স
** আফ্রিপিডিয়া প্রকল্প

## তথ্যসূত্র


বিষয়শ্রেণী:উন্নয়নের জন্য তথ্য ও যোগাযোগ প্রযুক্তি
বিষয়শ্রেণী:অপর্যালোচিত অনুবাদসহ পাতা
জাতীয় মহিলা সংস্থা

**জাতীয় মহিলা সংস্থা** একটি সরকারি প্রতিষ্ঠান যা বাংলাদেশের নারীদের জীবনযাত্রার উন্নতির জন্য নিরলসভাবে কাজ করে চলেছে এবং এর প্রধান কার্যালয় ঢাকাতে অবস্থিত। বর্তমানে সংস্থাটির চেয়ারম্যান মমতাজ আহমেদ, যিনি ২০১৪ সালে বেগম রোকেয়া পদকপ্রাপ্ত প্রফেসর মমতাজ বেগমের স্থলাভিষিক্ত হন।

## ইতিহাস
জাতীয় মহিলা সংস্থা ১৯৭২ সালে নারী পুনর্বাসন বোর্ড প্রতিষ্ঠিত হয়েছিল। সংস্থাটি মুক্তিযুদ্ধে নির্যাতনের শিকার বীরাঙ্গনা নারীদের নিয়ে কাজ করেছিল। ১৯৭৬ সালের ১৭ ফেব্রুয়ারি সংস্থাটির নাম পরিবর্তন করে বর্তমান নাম রাখা হয়। এটি নারী ও শিশু বিষয়ক মন্ত্রণালয়ের আওতাধীন। আইভি রহমান ১৯৯৬ থেকে ২০০১ সাল পর্যন্ত সংস্থার সভাপতি ছিলেন। এটি সারা বাংলাদেশ জুড়ে ১১ টি ডে কেয়ার সেন্টার পরিচালনা করে।

## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৭২-এ প্রতিষ্ঠিত সরকারি সংস্থা
জাতীয় গণমাধ্যম ইনস্টিটিউট

**জাতীয় গণমাধ্যম ইনস্টিটিউট** একটি রাষ্ট্রীয় মালিকানাধীন শিক্ষা প্রতিষ্ঠান যা বাংলাদেশে গণযোগাযোগ ও সাংবাদিকতা বিষয়ে অভূতপূর্ব অবদান রেখে চলেছে। এটির সদর দপ্তর এ. এ. ডব্লিউ চৌধুরী রোড, দারুস সালাম থানা, ঢাকায় অবস্থিত। বর্তমানে মহাপরিচালক হিসেবে দায়িত্ব পালন হরছেন শাহিন ইসলাম, এনডিসি। 

## ইতিহাস
ন্যাশনাল ব্রডকাস্টিং একাডেমি হিসাবে ১৯৮০ সালে প্রতিষ্ঠানটি প্রতিষ্ঠিত হয়। ১৯৮৪ সালে জেনারেল হুসেইন মুহাম্মদ এরশাদের শাসনকালীন সময়ে সামরিক আইন কমিটির সুপারিশ অনুযায়ী ন্যাশনাল ব্রডকাস্টিং একাডেমির নাম পরিবর্তন করে জাতীয় গণমাধ্যম ইনস্টিটিউট রাখা হয়। এটি প্রশিক্ষণার্থীদের গণমাধ্যম সম্পর্কিত প্রশিক্ষণ প্রদানের পাশাপাশি গণমাধ্যম নিয়ে গবেষণা পরিচালনা করে। প্রতিষ্ঠানটি তথ্য মন্ত্রণালয়ের আওতাভুক্ত।

## তথ্যসূত্র

বিষয়শ্রেণী:বাংলাদেশের গণমাধ্যম
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৮০-এ বাংলাদেশে প্রতিষ্ঠিত
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
গণবাহিনী (জাসদ)

**গণবাহিনী**  জাতীয় সমাজতান্ত্রিক দলের সশস্ত্র সংগঠন। দলটি বাংলাদেশে বিপ্লবের সাহায্যে সমাজতন্ত্র কায়েম করার উদ্দেশ্যে গঠিত হয়েছিল।

## ইতিহাস
১৯৭২ সালে বাংলাদেশ আওয়ামী লীগের ছাত্র সংগঠন বাংলাদেশ ছাত্রলীগের একটি অংশ জাতীয় সমাজতান্ত্রিক দল গঠন করে, যার নেতৃত্বে সিরাজুল আলম খান ছিলেন।

দলটি একটি সশস্ত্র বিপ্লবের মাধ্যমে সমাজতন্ত্র প্রতিষ্ঠার আহ্বান জানিয়েছিল। ফলস্বরূপ, গণবাহিনী গঠিত হয় এবং বঙ্গবন্ধু শেখ মুজিবুর রহমানের সরকারের বিরুদ্ধে সশস্ত্রভাবে অবস্থান নেয়। ১৯৭৪ সালে হাসানুল হক ইনুর নেতৃত্বে একদল সশস্ত্র লোকবল স্বরাষ্ট্রমন্ত্রী মুহাম্মদ মনসুর আলীর বাড়িতে আক্রমণ করে, যেটি গণহত্যায় গড়ায়। অগণিত বাংলাদেশ ছাত্রলীগ ও আওয়ামী লীগ সদস্যকে হত্যার অভিযোগে গণবাহিনী অভিযুক্ত।

২০২৫ সালের ২শে ফেব্রুয়ারি ৩ অজ্ঞাত হত্যার দায় স্বীকার করে বিবৃতি দেয় জাসদ গণবাহিনী। পুলিশ বলছে, ঘটনা এখনো তদন্তাধীন।

## নিষিদ্ধকরণ
জিয়াউর রহমান গণবাহিনী নিষিদ্ধ করেন এবং আবু তাহেরকে মৃত্যুদণ্ড প্রদান করেন। এছাড়াও দলটির বিভিন্ন ব্যক্তিকে বিভিন্ন মেয়াদে কারান্তরীণ করা হয়।

## সমালোচনা
২০১৬ সালে বাংলাদেশ আওয়ামী লীগের  তৎকালীন সাধারণ সম্পাদক সৈয়দ আশরাফুল ইসলাম মন্তব্য করেছিলেন যে, জাতীয় সমাজতান্ত্রিক দল ও গণবাহিনী বঙ্গবন্ধু শেখ মুজিবুর রহমানের হত্যার জন্য রাজনৈতিক পরিস্থিতি সৃষ্টি করেছিল। বঙ্গবন্ধুর হত্যাকাণ্ডের জন্য বিরোধী দলীয় নেতারাও সংগঠনটিকে দায়ী করেছিলো। অনেকে সংগঠনটিকে 'সেই সময়ের আল কায়েদা' বলে অভিহিত করেন।

## তথ্যসূত্র

বিষয়শ্রেণী:রাজনৈতিক দলের সামরিক বাহিনী
বিষয়শ্রেণী:বাংলাদেশে সাম্যবাদ
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:বাংলাদেশে সন্ত্রাসবাদ
বিষয়শ্রেণী:জাতীয় সমাজতান্ত্রিক দলের কেলেঙ্কারি
চিন্ময় রায়

**চিন্ময় রায়** (১৬ জানুয়ারী ১৯৪০ — ১৭ মার্চ ২০১৯) একজন বাঙালী অভিনেতা।

## অভিনয় জীবন
১৯৪০ সালের ১৬ জানুয়ারি ব্রিটিশ ভারত (অধুনা বাংলাদেশের) কুমিল্লায় জন্ম নেয়া প্রথিতযশা এই কৌতুক অভিনেতার অভিনয় জীবন শুরু হয়েছিল কলকাতার থিয়েটার মঞ্চ থেকে। প্রথমে থিয়েটার ও নাট্যদলের সঙ্গে যুক্ত হন। নান্দীকারের সাথে যুক্ত থাকার পরে ছেড়ে দিয়ে শুরু করেন নাট্য ওয়ার্কশপ। তারপর সিনেমাতে দাপিয়ে অভিনয় করেছেন তিনি। মূলত কৌতুক চরিত্রে তার অভিনয়ের জন্য বৃহৎ পরিচিতি লাভ করেন তিনি। তপন সিংহের ''গল্প হলেও সত্যি'' দিয়ে শুরু করে সবার নজর কাড়েন চিন্ময় রায়। এরপর ‘মৌচাক’, ‘হাটেবাজারে’, ‘ওগো বধূ সুন্দরী’, ‘বসন্ত বিলাপ’, ‘গুপী গাইন বাঘা বাইন-এর মতো অসংখ্য ছবিতে অভিনয় করেছেন। টেনিদা চরিত্রে চারমূর্তি সিনেমায় তার অভিনয় বাংলা চলচ্চিত্র দর্শকদের কাছে তাকে অধিক জনপ্রিয় করে। ভারতের বাংলা সিনেমার নিজেকে প্রতিষ্ঠিত করেছিলেন অনন্য উচ্চতায়। ১৭ মার্চ রাতে সল্টলেকে নিজ বাসভবনে শেষনিঃশ্বাস ত্যাগ করেন তিনি। বয়স হয়েছিল ৭৮ বছর।

## তথ্যসূত্র

বিষয়শ্রেণী:বাঙালি অভিনেতা
বিষয়শ্রেণী:পশ্চিমবঙ্গের অভিনেতা
বিষয়শ্রেণী:২০১৯-এ মৃত্যু
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:কুমিল্লার ব্যক্তি
বিষয়শ্রেণী:১৯৪০-এ জন্ম
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পূর্ববঙ্গে জন্ম
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:বাঙালি চলচ্চিত্র অভিনেতা
গণযোগাযোগ অধিদপ্তর

**গণযোগাযোগ অধিদপ্তর** একটি সরকারি অধিদপ্তর, যেটি সরকারি মালিকানাধীন সংবাদমাধ্যম পরিচালনা করে থাকে। এটির প্রধান কার্যালয় ঢাকায় অবস্থিত। এটি বাংলাদেশ সরকারের তথ্য মন্ত্রণালয়ের আওতাধীন।

## ইতিহাস
গণযোগাযোগ অধিদপ্তর তথ্য ও সম্প্রচার মন্ত্রণালয়ের অধীন সরকারের মাঠপর্যায়ের একটি প্রচারমূলক প্রতিষ্ঠান। ব্রিটিশ ভারতে ১৯২৪ সালে তৎকালীন তথ্য বিভাগের আওতায় পাবলিসিটি ডিপার্টমেন্ট নামে কোলকাতাস্থ রাইটার্স বিল্ডিংয়ে এই বিভাগের  কার্যক্রম শুরু হয়। ১৯৪৭ সালে দেশবিভাগের  পর তৎকালীন  পাকিস্তান সরকারের তথ্য ও বেতার মন্ত্রণালয়ের অধীনে ফিল্ড পাবলিসিটি, নিউজ, ফিল্ম প্রভৃতি শাখাসমূহ  নিয়ে পাবলিক রিলেশনস ডাইরেক্টরেট গঠিত হয়। বাংলাদেশ স্বাধীন হওয়ার  পর দেশের তৃণমূল পর্যায়ে অনগ্রসর ও  নিরক্ষর  জনগণকে  শিক্ষিত করার মাধ্যমে  উন্নয়ন  কার্যক্রমে  উদ্বুদ্ধ ও সম্পৃক্ত  করার  বিষয়টি গুরুত্ব সহকারে  বিবেচনা  করে ১৯৭২ সালে তৎকালীন পাকিস্তান আমলের ফিল্ড পাবলিসিটি (মাঠ প্রচার), বাংলাদেশ পরিষদ, জাতীয় পুনর্গঠন সংস্থা (বিএনআর) এবং মহিলা শাখাকে একত্রিত করে ১৯৭২ সালে ২রা অক্টোবর গণযোগাযোগ অধিদপ্তর প্রতিষ্ঠা  করা হয়।

গণযোগাযোগ অধিদপ্তরকে পুনর্গঠিত করায় স্বাধীনতা-উত্তর বাংলাদেশের সরকার ও জনগণের মাঝে সেতুবন্ধ রচনার গুরুত্বপূর্ণ দায়িত্ব এ অধিদপ্তরের ওপর বর্তায়। জেলা তথ্য অফিসসমূহের মাধ্যমে তখন সরকারের গৃহীত  নীতিমালা  ও  উন্নয়ন  কর্মসূচির  সাথে  জনগণকে সম্পৃক্ত করার লক্ষ্যে দলমত  নির্বিশেষে স্থানীয় বুদ্ধিজীবী, শিক্ষক, আইনজীবী ও রাজনীতিবিদদের ইস্যুভিত্তিক বিভিন্ন  সভা, সেমিনার ও আলোচনা  সভায় আমন্ত্রণ জানানো হতো। এর ফলে সরকারের  সাথে জনগণের নিবিড় সম্পর্ক গড়ে উঠার সুযোগ সৃষ্টি হয়। পরবর্তীতে ১৯৮০ সালে তৎকালীন  সরকার বাংলাদেশ  পরিষদ, জেলা তথ্য কেন্দ্র ও পাবলিক লাইব্রেরিকে গণযোগাযোগ অধিদপ্তর থেকে পৃথক  করে ক্রীড়া ও সংস্কৃতি মন্ত্রণালয়ে ন্যস্ত করে। ১৯৮৩ সালে এনাম কমিটি কর্তৃক গণযোগাযোগ অধিদপ্তরকে পুনর্বিন্যাস করা হয়। পরবর্তীতে সাবেক মহকুমাকে জেলায়  রূপান্তর করার প্রেক্ষিতে মহকুমা জনসংযোগ অফিসসমূহ জেলা তথ্য  অফিসে রূপান্তরতি হয়। বর্তমানে ৬৪টি জেলা তথ্য অফিস এবং পার্বত্য অঞ্চলের ৪টি উপজেলাসহ মোট ৬৮টি তথ্য অফিসের মাধ্যমে এ অধিদপ্তরের  প্রচার  ও  উদ্বুদ্ধকরণ  কার্যক্রম পরিচালিত হচ্ছে।

## তথ্যসূত্র
২। http://www.masscommunication.gov.bd/site/page/f95d4dbf-2e2d-412f-a40b-c25a5eb192c6/-
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:বাংলাদেশ সরকারের অধিদপ্তর
মুক্তিযোদ্ধা সংসদ

**মুক্তিযোদ্ধা সংসদ** বাংলাদেশের মুক্তিযোদ্ধাদের একটি অরাজনৈতিক সংগঠন, যেটি ১৯৭২ সালের ১৩ ফেব্রুয়ারি গঠিত হয়। সংগঠনটির মুক্তিযোদ্ধা সংসদ ক্রীড়া চক্র নামে একটি ফুটবল ক্লাব রয়েছে।

## ইতিহাস
ভারত বিভাগের পর পূর্ববাংলা (বর্তমান বাংলাদেশ) পাকিস্তানের একটি প্রদেশে পরিণত হয়, যা পরে পূর্ব পাকিস্তান নামে পরিচিত হয়। পাকিস্তানি ঔপনিবেশিক শক্তির অব্যহত শোষণের দরুন বাঙালিরা বঙ্গবন্ধুর ডাকে মুক্তিযুদ্ধে ঝাঁপিয়ে পড়ে এবং দীর্ঘ নয় মাস রক্তক্ষয়ী যুদ্ধের পর বিজয় ছিনিয়ে আনে। মুক্তিযুদ্ধের স্মৃতি চিরজাগরুক রাখার জন্য ১৯৭২ সালের ১৩ ফেব্রুয়ারি মুক্তিযোদ্ধা সংসদ গঠিত হয়। মুক্তিবাহিনী সদস্যদের কল্যাণের জন্য প্রতিষ্ঠানটি বাংলাদেশ মুক্তিযোদ্ধা কল্যাণ ট্রাস্ট গঠন করে। এটি সরকারি চাকরিতে মুক্তিযোদ্ধাদের জন্য ৩০% কোটা রাখার দাবি জানায় এবং সেটি সরকারকর্তৃক গৃহীত হয়।

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধের ফলাফল
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৭২-এ বাংলাদেশে প্রতিষ্ঠিত